钦定古今图书集成/明伦汇编/官常典/第798卷 > 端复初
## 钦定古今图书集成/明伦汇编/官常典/第798卷 > 端复初

按《明外史》本传：“复初，字以善，溧水人，本姓端木，子贡
裔也。从《省文》称端氏，元末为小吏，常遇春镇金华，召
致幕下，未几辞去。太祖知其名，召为徽州府经历。令
民自实田，汇为图籍，积弊尽刷。迁吉州府通判。丁母
忧。服阕，召赴京，除磨勘司丞，迁为令。时官署新立，案
牍填委，复初钩稽无遗。每奏对，帝尝廷誉之。性严峭”，
人不敢干以私。僚属多贪败，复初独以清白免。洪武
四年超拜刑部尚书，用法平杭州飞粮。事觉，逮系百馀人。诏复初往治，分鞫诸囚，合其辞参焉，真伪立得，
知府以下皆服罪。明年出为湖广参政。令民来归者
复其赋。一年，流亡毕归，以治办闻。坐事召还，卒于京。
子孝文，翰林待诏。孝思，翰林侍书。先后使朝鲜，并著
清节。朝鲜人为立“双清馆”云。